આ બાબતે ફરિયાદ કરનાર એક રાહદારી રજનીશ ફરિયાએ મિડ-ડે LOCALને જણાવ્યું હતું કે ‘હું રોજ પાસે જ આવેલા બસ-સ્ટૉપ પરથી બસ પકડું છું. છેલ્લા એક મહિનાથી જોઉં છું કે આ ફુટપાથનું કામ બંધ જ છે તથા ગટર પણ ખુલ્લી છે. અહીં પાસે જ શાળા તથા કૉલેજ પણ આવેલી હોવાથી રોજ કેટલાય સ્ટુડન્ટ્સ અહીંથી પસાર થતા હોય છે તેમની સેફ્ટી માટે ગટરને ઢાંકણું લગાડવું જોઈએ તથા ફુટપાથને પણ વહેલી તકે સરખી કરવી જોઈએ કે જેથી રાહદારીઓ એનો ઉપયોગ કરી શકે.’